cyanic-selkie/wikianc huggingface dataset:
Guðrún Lárusdóttir
Guðrún Lárusdóttir (fædd 8. janúar 1880 á Valþjófsstað í Fljótsdal, dáin 20. ágúst 1938) var íslenskur rithöfundur, bæjarfulltrúi í Reykjavík 1912 – 1918 og þingkona tvö kjörtímabil, fyrst óflokksbundin árin 1930 – 1934 og svo fyrir Sjálfstæðisflokkinn árin 1934 – 1938. Guðrún var önnur íslenska konan til þess að vera kosin á Alþingi (hin fyrri var Ingibjörg H. Bjarnason) en sú fyrsta til þess að vera kosin fyrir Sjálfstæðisflokkinn.
Guðrún lét lífið í bílslysi við brú á Tungufljóti þar sem hún var á ferð með eiginmanni sínum Sigurbirni, guðfræðingi og kennara, tveimur dætrum, Guðrúnu Valgerði og Sigrúnu Kristínu og einkabílstjóra þegar bílinn fór út af veginum og út í ána. Bílstjórinn og Sigurbjörn björguðust en dætur hennar drukknuðu með henni. Þetta var eitt fyrsta alvarlega bílslysið sem átti sér stað á Íslandi.
Ævi
Guðrún sat í bæjarstjórn Reykjavíkur árin 1912 – 1918 og var í skólanefnd. Hún var fátækrafulltrúi í Reykjavík 1912 – 1923 og svo aftur 1930 – 1938. Hún var mjög virk í ýmsu félagsstarfi, hún var í stjórn KFUK frá 1922, þar af formaður 1928 – 1938 og í stjórn Barnavinafélagsins Sumargjafar. Þá var hún formaður Kristniboðsfélags kvenna í Reykjavík frá 1926, sömuleiðis til æviloka. Hún kom að stofnun Húsmæðrafélags Reykjavíkur og var fyrsti formaður þess 1935 – 1938.
Kaş
Kaş er lítill hafnarbær í Antalyahéraði í Suður-Tyrklandi, bærinn er 168 km vestan við borgina Antalya. Samkvæmt talningu árið 2007 bjuggu 5.922 manns í Kaş.
No Way
No Way er íslensk pönk-popp-rokkhljómsveit frá Búðardal. Meðlimir hljómsveitarinnar eru Hlöðver Smári (söngur og gítar), Benedikt Máni (gítar), Bjartur Máni (trommur), Björgvin Óskar (bassi) og Steinþór Logi (hljómborð).
Kaş
Saga
Forn-Grikkir nefndu borgina Antifellos eða Antífilos þar sem bærinn þjónaði sem höfn fyrir borgina Fellos. Á tímum Rómaveldis var Antifellos þekkt fyrir útflutning á svömpum og timbri. Plinius eldri minntist á bæinn í fimmtu bók í riti sínu Naturalis Historia. Eftir 395 varð Antifellos hluti af Austrómverska keisaradæminu og fram eftir Miðöldum var biskupsdæmi þar.
Í kjölfar krossfaranna sóttu Arabar stíft að Antifellos og lögðu undir sig sem Andifli sem var nú hluti af Soldánsdæminu Rüm í Anatólíu undir stjórn Seljúktyrkja. Eftir að Seljúkveldið leið undir lok komst svæðið undir stjórn Tyrkjaveldis. Tyrkjaveldi leið undir lok 1922 og þá, strax eftir að Tyrkland hafði lýst yfir sjálfstæði, skiptust Grikkland og Tyrkland á fólki eftir stríð þeirra á milli. Þá yfirgaf meirihluti bæjarbúa bæinn þar sem þau voru grískt að uppruna.
Snemma á tíunda áratug 20. aldar tók ferðamannaiðnaðurinn við sér í Kaş. Ferðamennirnir voru aðallega frá Bretlandi og Þýskalandi. Þessi mikla aukning af ferðamönnum þýddi að mikil uppbygging tók við sem er umdeild.
Glee
Glee er bandarískur söngþáttur sem að er framleiddur og sýndur af Fox. Þátturinn fjallar um sönghópinn „New Directions“ í gagnfræðisskólanum William McKinley High og fylgir öllum meðlimum hópsins og vandamálum þeirra. Í aðalhlutverkum eru Matthew Morrison sem að leikur leikstjóra hópsins og spænskukennarann Will Schuester, Jane Lynch leikur hina illkvittnu Sue Sylvester sem að þjálfar klappstýrurnar í skólanum og hatar sönghópinn. Meðlimar sönghópsins eru ellefu alls og fara Chris Colfer, Dianna Agron, Kevin McHale, Lea Michele, Cory Monteith, Amber Riley, Mark Salling og Jenna Ushkowitz með hlutverk þeirra.
Fyrsta þáttaröðin fékk mikið lof gagnrýnenda og áhorfenda. Vefsíðan Metacritic sem að safnar saman dómum gagnrýnenda og blandar þeim saman til þess að fá meðaltal gaf fyrstu seríunni af Glee 77 prósent út úr hundraði. Glee var tilnefnd til nítjan Emmy verðlauna, fjögurra Golden Globe, sex Satellite verðlauna og fimmtíu og sjö annarra verðlauna. Af þeim tilnefningum unnu þættirnir Golden Globe verðlaunin fyrir bestu gamanseríu og Jane Lynch vann einni Emmy verðlaun sem besta leikkona í aukahlutverki. Önnur þáttaröðin var tilnefnd til margra verðlauna þar á meðal fimm Golden Globe verðlauna þar á meðal verðlaunin fyrir bestu gamanseríu og fyrir besta leik hjá Matthew Morrison, Lea Michele, Jane Lynch og Chris Colfer. Verðlaunaafhendingin mun fara fram í janúar 2011.
Sköpun
Hugmyndin á bak við Glee kom frá Ian Brennan sem að byggði það á reynslu sinni í sönghópi gagnfræðiskólanum Prospect High School. Hann hafði upprunalega hugsað Glee sem kvikmynd og skrifaði fyrsta handritið í ágúst árið 2005. Það var lengi lítill áhugi á handritinu þangað til að vinur Brennans frá Los Angeles sem að var meðlimur sömu líkamsræktarstöðvar og Ryan Murphy, sjónvarpsframleiðanda, og hann gaf honum handritið af Glee. Þá var handritið endurskrifað frá byrjun til enda og innan fimmtán klukkutíma að Murphy hafði fengið handritið var Fox búið að kaupa það. Murphy sagði í viðtali „Það er við hæfi þegar að vinsælasti þáttur stöðvarinnar (American Idol) er söngvaþáttur að gera eitthvað í þá átt“ Murphy tók yfir sem framkvæmdastjóri þáttanna ásamt Ian Brennan og Brad Falchuk. Þeir þrír skrifa einnig alla þættina.
Glee á sér stað í smáborginni Lima í Ohio-fylki í Bandaríkjunum. Murphy var sá sem að valdi staðsetninguna út af því að hann kemur líka frá miðvesturríki í Bandaríkjunum og vildi heiðra þann hluta af Bandaríkjunum. Þættirnir eru samt kvikmyndaði í Hollywood-borg í Los Angeles. Glee hefur oft verið borið saman við High School Musical myndirnar en Murphy heldur því fram að hann hafi aldrei séð þær og Glee sé frekar nútímasöngleikur frekar en „þættir þar sem fólk hoppar í söng inn á milli.“ Murphy ímyndaði sér Glee sem undankoma frá heiminum út af því að honum fannst allt sem að var í sjónvarpinu á þeim tíma vera vísindaskáldsögur, löggur eða lögfræðingar að hlaupa í hringi. „Þetta er öðruvísi tegund af sjónvarpsefni, það er ekkert í sýningu núna sem að líkist Glee. Það er allt í heiminum svo dimmt núna, þess vegna virkaði Idol af því að það er veruleikaflótti.“ Murphy hefur planað þrjár þáttaraðir af Glee.
Tónlistarval
Í hverjum þætti af Glee eru fjölmörg lög flutt af leikörunum sem að eru einhvern veginn flétt saman við söguþráð þáttanna. Ryan Murphy velur öll lögin sem að eru flutt og hann reynir að nota góða blöndu af klassískum söngleikjalögum og poppsmellum. Lagaval er ómissandi í skriftarferlinum og Murphy velur lögin vanalega á sama tíma og að hann velur þema fyrir hvern einasta þátt. Í annarri þáttaröðinni fór Murphy að nota vinsælli lög frekar heldur en gamla smelli til þess að laða að fleiri unglingum.
Murphy sagði í viðtali að það hafði komið honum á óvart hversu margir listamenn felldust á það að leyfa þeim að nota lögin þeirra. „Ég held að þeim hafi litist vel á tón þáttarins. Þátturinn er um bjartsýni, allaveganna megnið af tímanum, og um að endurtúlka gömlu lögin þeirra fyrir nýja áhorfendur.“ Fáir listamenn hafa neitað að leyfa Glee að flytja eitthvað af lögunum þeirra meðal annars Bryan Adams og hljómsveitin Coldplay. Í júní árið 2010 skiptu meðlimir Coldplay um skoðun og gáfu framleiðendum þáttanna full rétindi á að nota lögin þeirra. Tónlistarmaðurinn Billy Joel hefur boðið framleiðendum þáttanna að nota lögin hans frítt og margir aðrir listamenn hafa einnig gert hið sama. Nokkrar plötur hafa verið gefnar út með lögunum sem að leikararnir syngja á þáttunum hafa verið gefnar út á bæði hljómplötum og á iTunes.
Hver einasti þáttur kostar um það bil þrjár milljónir bandaríkjadala. Eftir að Murphy hefur valið hvert einasta lag þarf að plana dansatriði og flutning fyrir það og kaupa sviðsskreytingar fyrir atriðin sem að eru oft mjög kostnaðarsöm.
Auglýsingarherferð
Eftir að fyrstu þáttaröðinni lauk fóru leikararnir í tónleikaferðalag til Phoenix, Chicago, Los Angeles og New York. Matthew Morrison, Lea Michele, Cory Monteith og Chris Colfer hafa öll skrifað undir samning til þess að vera í einum þætti af „The Cleveland Show.“
Jane Lynch, Chris Colfer, Cory Monteith og Amber Riley komu fram á VMA verðlaununum hjá MTV þann 12. september árið 2010. Eftir að Dianna Agron, Cory Monteith og Lea Michele sátu fyrir GQ-blaðið í djörfum myndum þar sem að þær afklæddu sig að hluta til voru þættirnir gagnrýndir af bandarísku foreldrastofnununni „Parents Television Council“ þar sem að forseti stofnunarinnar sagði að leikarannir ættu að vera fyrirmyndir fyrst að þau væru átrúnaðargoð margra unglinga og barna. Hann sagði að þó að engar af myndunum hefðu sýnt nekt þá myndu þær samt senda röng skilaboð til ungra barna um hvernig ætti að klæða sig.
Leikarar
thumb|right|Murphy fann Matthew Morrison á Broadway Þegar að Murphy fór að leita að leikurum fyrir Glee vildi hann fyrst og fremst finna leikara sem að færu létt með það að leika á sviði. Í stað þess að halda hefðbundnar áheyrnarprufur fór Murphy á Broadway í leit að fólki þar sem að hann fann Matthew Morrison sem að hafði þá nýlokið að leika í Hairspray, Leu Michele sem að fór með hlutverk í Spring Awakening og Jennu Ushkowitz sem að lék í nýrri upfærslu af The King and I.
Eftir að hafa fundið þessi þrjú hélt Murphy áheyrnarprufur þar sem að leikarar þurftu að sýna fram á dans og sönghæfileikana sína. Chris Colfer hafði enga reynslu þegar að hann fór í prufu fyrir hlutverk Arties en Murphy var svo hrifinn af honum að þegar að Kevin McHale fékk hlutverkið skrifaði hann nýja persónu inn í handritið bara fyrir hann. Leikkonan Jayma Mays söng lagið „Touch-a, Touch-a, Touch-a, Touch Me“ frá „The Rocky Horror Picture Show“, lag sem að hún fékk seinna að syngja á Glee. Cory Monteith sendi upprunalega inn myndband þar sem að hann lék aðeins og var síðan beðinn um að senda inn annað myndband þar sem að hann myndi syngja. Cory söng þá lagið „Can't Fight This Feeling“ eftir REO Speedwagon. Hlutverk Jane Lynchar átti upprunalega bara að vera lítið út af því að hún var í annarri seríu á þeim tíma en sú þáttaröð var stuttu seinna aflýst. Í samningi leikaranna stendur að þeir séu óafturkallanlega bundnir Glee til þess að gera upp að þremur kvikmyndum byggðar á þáttunum. Enn hafa engar myndir verið planaðar.
thumb|left|Cory Monteith fer með hlutverk Finns í Glee Í Glee eru fimmtán aðalhlutverk. Morrison leikur spænskukennarann Will Schuester sem að verður leikstjóri sönghóps skólans í von um að endurreisa hann. Jane Lynch leikur hina siðspilltu Sue Sylvester, klappstýruþjálfann sem að hatar sönghópinn og alla meðlimina. Jayma Mays fer með hlutverk fer með hlutverk Emmu Pillsbury, nemendaráðgjafa skólans sem að er hrædd við öll óhreinindi og er skotin í Will.
Lea Michele leikur Rachel Berry, hæfileikaríkann nemanda í sönghópnum sem að þráir ekkert heitar heldur en að verða fræg söngkona en er oft strítt af klappstýrum og íþróttafolunum. Cory Monteith leikur Finn Hudson, aðalleikmann ameríska fótboltaliðsins sem að stofnar vinsældum sínum í hættu með því að taka þátt í sönghópnum. Í hópnum eru einnig Mercedes Jones (leikin af Amber Riley) sem að sárnar af því að syngja aukaraddir, Kurt Hummel (leikinn af Chris Colfer) sem að er samkynhneigður tenór, Artie Abrams (leikinn af Kevin McHale) sem að er þverlamaður unglingur sem að dreymir um að geta dansað og Tina Cohen-Chang (leikin af Jennu Ushkowitz) sem að er hálf bandarísk-hálf japönsk unglingsstúlka sem að þykist vera með stama. Mark Salling bættist síðan seinna í hópinn sem Noah Puckerman, besta vin Finns. Dianna Agron fer með hlutverk Quinn Fabray, klappstýru sem að er í sambandi með Finn sem að gerist meðlimur sönghópsins. Heather Morris og Naya Rivera fara með hlutverk Brittany Pierce og Santönu Lopez sem að voru upprunalega bara aukahlutverk en í annarri seríu fengu þær stöðuhækkun og eru núna aðalleikarar.
Katerini
thumb|right|Ráðhúsið í Katerini Katerini (gríska: Κατερίνη) er borg í Makedóníuhéraði í Grikklandi. Borgin er umkringd Olympus-fjalli, Pierian-fjöllum og Thermaikos-flói. Íbúafjöldi árið 2011 var 58.309.
Frídagur verslunarmanna
Frídagur verslunarmanna er haldinn fyrsta mánudag í ágúst ár hvert og ber því ekki alltaf upp á sama degi mánaðarins. Upphaflega var frídegi verslunarmanna komið á af Verzlunarmannafélagi Reykjavíkur og hann ætlaður starfsfólki verslana að danskri fyrirmynd en þá var ekki gert ráð fyrir neinu sérstöku orlofi starfsfólks.
Upphafið
Fyrst var haldið upp á frídag verslunarmanna í Reykjavík fimmtudaginn 13. september árið 1894. Var það eftir að kaupmenn allra stærri verslana í Reykjavík buðust til að gefa starfsmönnum sínum sérstakan frídag til að skemmta sér. Sá Verzlunarmannafélag Reykjavíkur um skemmtidagskrá þann dag sem það og gerði lengst framan af.
Ári seinna var haldið upp á daginn um miðjan ágúst og þriðja árið undir lok ágúst. Eftir það var haldið upp á daginn í byrjun ágúst uns árið 1931 að hann var ferstur sem fyrsti mánudagurinn í ágústmánuði og hefur verið svo síðan.
Lögbundin sem almennur frídagur
Þessi þróun gerði það smám saman að verkum að frídagur verslunarmanna breyttist úr því að vera frídagur einnar starfsstéttar yfir í að vera almennur frídagur, en það var gert um miðja 20. öld að hann var lögfestur sem almennur frídagur.
Anne Palles
Anne Palles (1619 – 4.apríl 1693) var dönsk kona sem talin var galdranorn. Hún er síðasta manneskjan sem var dæmd fyrir galdra og brennd á báli í Danmörku.
Æviágrip
Árið 1692 var kona að nafni  Karen Gregers Madsens from Lommelev ákærð fyrir eiturbyrlun. Ingeborg Olufsdatter í Nykøbing Falster hafði fengið hana til að eitra fyrir og myrða ofbeldisfullan eiginmann sinn Oswald Egger að nafni. Karen stakk upp á að Egger yrði látinn éta bein úr líki þannig að hinn dauði kæmi og dræpi hann. Elskhugi Ingeborgar Ole Boesen útvegaði beinið en það virkaði ekki og var því   Egger drepinn með eitri. Karen var yfirheyrð af sex prestum og játaði þá á sig að stunda svartagaldur og benti aðrar konur Anne Kruse, Abigael Nielsdatter og Anne Palles í Tåderup og sagði að þær væru einnig galdanornir. Einnig benti hún á 96 viðskiptavini.
Anne Palles var leidd fyrir rétt árið 1692 og ákærð fyrir að hafa beitt göldrum á móti óðalseigandanum Morten Faxe. Hann hafði tekið yfir bændabýli í Øverup sem áður var í eigu Anne Palles og  Peder eiginmanns hennar. Áður en hún yfirgaf bóndabýlið sem hún var rekin frá vegna þess að óðalseigandinn þurfti meira rými var hún talin hafa formælt því með því að pissa á hlaðinu. Eftir það hafði Faxes fjölskyldunni liðið illa í húsinu og kvikfé þeirra veikst. Karen sagðist hafa séð til Anne við formælingarnar. Bóndabýlið sem Anne hafði gengið frá hafi verið góðbýli og hafði Anne erft það frá fyrri manni sínum Niels og var talið að seinni maður hennar hefði kvænst henni vegna þessar eignar og eftir að þau misstu býlið hafði hjónabandið verið ógæfusamt.
Anne var einnig ákærð fyrir að hafa myrt  með göldrum konu sem eiginmaður hennar lagði hug á. Árið 1691 mun eiginmaður hennar hafa dansað og duflað við konu að nafni Maren Jacobsdatter og Anne þá heitið  því að  Maren yrði fyrir slysi svo að hún gæti ekki lengur dansað við eiginmenn annarra og verið dáð af þeim. Skömmu seinna varð Maren veik og dó. Anne var einnig ákærð fyrir að hafa eyðlagt uppskeru fyrir manni að nafni Hans Sværke en hann hafði neytt son Anne til að ganga í herinn.
Anne Palles var komið fyrir í fangelsi í  Nykøbing Slot þann 31. ágúst 1692. Prestaflokkur yfirheyrði hana áður en formleg réttarhöld hófust. Þegar réttarhöld hófust 27. september 1692 þá játaði hún á að vera galdranorn. Hún sagðist hafa farið til fundar við Djöfulinn í gervi svarts kattar að nafni Puus, sem kallaði hana Annis, og hún hefði gefið honum sál sína og líkama. Hún var ekki viss um hvort þetta hefði gerst fyrir sex árum eða fimmtíu árum eða á þeim fjórum árum sem hún var gift fyrri manni sínum. Hún sagðist hafa notið aðstoðar á býlinu frá Djöflinum sem þá tók á sig líki hests eða kindur og hefði Satan staðið sína plikt og verið fóðraður með haframjöli. Hún sagðist einnig hafa tekið þátt í nornamessum á Hesnæs með hinum konunum sem ákærðar voru fyrir galdra. Á þeim messum hefði Hans Stang frá Hasselø spilað á trommur á meðan Abigael Nielsdatter sem Satan kallaði ”Biegell” dansaði í miðju; Abigael sagðist einnig hafa getað notað Satan sem reiðskjóta á ferðum til þrándheims í Noregi.
Þann 2. nóvember 1692 dæmdi rétturinn undir forustu dómarans Morten Faxe hana seka og til lífláts. Þegar svo skyldi staðfesta dóminn við Hæsta rétt Danmerkur þá dró Anne Palles játningu sína til baka og sagðist eingöngu hafa játað vegna þess að prestarnir hefðu pyntað hana í fangelsinu. Hún kvaðst ekki hafa þorað að draga játninguna fyrr til baka því að einn prestur hafði hótað því að ef hún gerði það þá yrði tungan rifin út úr henni og hún brennd lifandi á báli. Greidd voru atkvæði í hæsta rétti í Kaupmannahöfn og vildi meirihlutinn aftöku. Anne Kruse var einnig dæmd til að líflátast en hún dó í fangelsi áður en aftakan fór fram. Abigael Nielsdatter var sleppt lausri en gerð útlæg og brottræk vegna slæms orðspors og Karen fræa Lommelev var hýdd og bannfærð.
Valréttarsamningur
Valréttarsamningur (e. option) er ein tegund afleiða þar sem einn aðili hefur gert samning við annan um möguleikann á því að eiga viðskipti um einverja tiltekna undirliggjandi eign á ákveðnum degi í framtíðinni, eða á ákveðnu tímabili, við fyrirfram ákveðnu verði. Valréttarsamningurinn er afleiða vegna þess að verðmæti valréttarsamningsins er háð verðmæti hinnar undirliggjandi eignar á þeim degi sem viðskiptin geta átt sér stað. Valréttarsamningar eru stundum kallaðir vilnanir.
Valréttarsamningar er svo kallaðir vegna þess að annar aðilinn að samningnum getur valið hvort hann nýtir sér réttinn til þess að eiga viðskiptin eða ekki.
Í því tilviki að valréttarsamningurinn er um kauprétt (e. call option) er valrétturinn í höndum þess sem kaupir, en í því tilviki að um sölurétt (e. put option) er að ræða er valrétturinn í höndum þess sem selur.
Sá sem á réttinn þarf yfirleitt að greiða hinum fyrir eða uppfylla einhverja aðra skyldu t.d. að vinna hjá viðkomandi yfir eitthvert tímabil einsog tíðkast þegar gerðir eru kaupréttarsamningar við starfsmenn.
Dæmi um sölurétt
Ari og Birna gætu til dæmis samið um að Ari hafi rétt en ekki skyldu til að selja Birnu 1 milljón evra fyrir krónur 1. nóvember næstkomandi á genginu 90, það er 90 krónur fyrir hverja evru. Ef gengi evrunnar er lægra en 90 þennan dag, þá er samningurinn einhvers virði fyrir Ara. Ef gengið er til dæmis 80 þá er samningurinn 10 milljóna króna virði fyrir Ara og hann mun vilja nýta hann. Ef gengið er hærra en 90 þennan dag þá er samningurinn einskis virði fyrir Ara og hann nýtir hann ekki. Ari þarf væntanlega að greiða Birnu eitthvað fyrir að selja Ara söluréttinn. Sumir valréttir eru þannig að ekki er kveðið á um réttinn til að eiga viðskipti á tilteknum degi heldur á ákveðnu tímabili. Til dæmis gæti verið samið um rétt til að kaupa 1.000 hluti í IBM á genginu 100 dalir á hlut hvenær sem er næstu þrjá mánuði. Stundum er sagt að sá sem hefur keypt kauprétt hafi tekið ,,stöðu gegn“ hinni undirliggjandi eign, þ.e. hafi trú á að hún lækki í verði. Önnur leið til þess að taka stöðu gegn einhverjum verðmætum er að taka svokallaða skortstöðu í þeim.
Vörn gegn áhættu
Valréttarsamninga er hægt að nýta í margvíslegum tilgangi, t.d. sem vörn gegn áhættu. Hugsum okkur til dæmis fyrirtæki í ferðaþjónustu á Íslandi sem er með útgjöld í krónum en tekjur í evrum. Það gefur út verðskrá í evrum að vori og selur þjónustu yfir sumarið. Þegar sumarið er gert upp að hausti þarf það að greiða starfsmönnum og birgjum í krónum með evrunum sem það fékk. Ef gengi evrunnar gagnvart krónu lækkar á þessum tíma (þ.e. gengi krónunnar styrkist) þá verður fyrirtækið fyrir gengistapi. Ef tekjurnar eru til dæmis 1 milljón evra og gengi evrunnar lækkar úr 90, því sem fyrirtækið gerði ráð fyrir, í 80, þá verða tekjur þess í krónum 10 milljónum lægri en gert var ráð fyrir.
Hægt væri að verja sig gegn þessu með því til dæmis að kaupa af banka að vori sölurétt á milljón evrum á tilteknu gengi að hausti. Þá væri sölurétturinn vörn gegn gengisáhættu. Gallinn við vörnina er að hún getur verið dýr en það fer þó eftir því hvaða verði samið er um. Þannig er réttur til að selja á 90 dýrari en réttur til að selja á 80 enda sá síðari allt að 10 milljónum króna verðmætari þegar upp er staðið. Ef gengið er 70 þegar upp ef staðið þá er rétturinn til að selja hverja evru á 90 krónur 20 milljóna króna virði en rétturinn til að selja á 80 einungis 10 milljóna króna virði.
Söluréttur á evru hefur þann eiginleika að verja einungis gegn óhagstæðum sveiflum (gengislækkun evrunnar) en fyrirtækið myndi njóta gengishækkunar evrunnar til fulls og þá ekki nýta söluréttinn. Ódýrara kann að vera fyrir fyrirtækið að gera framvirkan samning um sölu á evru en þá ver það sig fyrir gengislækkun en nýtur ekki gengishækkunar.
Vecht
250px|right Vecht er á sem rennur bæði um Þýskaland og Holland og er ein af þverám Rínarfljóts. Hollandsmegin er áin oft kölluð Utrecht Vecht til aðgreiningar frá OverIjssel en hluti árinnar er oft kölluð OverIjssel til aðgreiningar frá þýska hluta árinnar. Lengd árinnar Vecht er 162 km, þar af eru 107 km í Þýskalandi. Vecht á upptök sín í Baumberge hæðum í þýska fylkinu North Rhine Westfalen, nálægt borginni Munster í Þýskalandi. Landsvæðið meðfram ánni kallast Vecht-Streek
Takashi Kawanishi
Takashi Kawanishi var japanskur knattspyrnumaður. Hann spilaði 3 leiki með landsliðinu.
Andorska karlalandsliðið í knattspyrnu
Andorska karlalandsliðið í knattspyrnu er er fulltrúi Andorra í knattspyrnu og er stjórnað af Andorska knattspyrnusambandinu.
Þrítæða letidýr
250px|thumb|vinstri|Þrítæða letidýr
Þrítæða letidýr (fræðiheiti: Bradypus tridactylus) er letidýr sem finnst í norðanverðri Suður-Ameríku. Það er hægferðugasta spendýrið sem nú er uppi.
1899
Árið 1899 (MDCCCXCIX í rómverskum tölum)
Eðlisfræðilögmál
Eðlisfræðilögmál er stærðfræðilegt samhengi á milli mælanlegrar stærðar og þeirra þátta sem hluturinn, sem á að mæla, er háður. Þetta er grundvallarhugtak í eðlisfræðinni.
Eðlisfræðilögmál eru yfirleitt sannreynd med tilraunum. Tilraunir hafa alltaf einhverja óvissu í sér og því er hægt ad segja að eðlisfræðilögmál séu nálganir á því sem mælt er vegna þess að líkanið, sem er byggt út frá tilraununum, lýsir mæliniðurstöðum innan einhverja skekkjumarka.
Fræg eðlisfræðilögmál eru t.d. lögmál Newtons og jöfnur Maxwells.
Anne Robert Jacques Turgot
alt=Anne Robert Jacques Turgot|thumb Anne Robert Jacques Turgot (10. maí 1727 – 18. mars 1781) er talinn vera einn af fremstu hagfræðingum Frakklands á 18.öld. Turgot var kenndur við búauðgisstefnuna, en Turgot og Francois Quesnay voru fyrstu og mikilvægustu fulltrúar búauðgisstefnunnar.
Turgot hafði mikil áhrif á Adam Smith meðan hann dvaldist í Frakklandi og voru margar hugmyndir Smiths sóttar beint frá Turgot. Turgot er þekktur fyrir að bera kennsl á verkaskiptinguna, setja fram kenningu um hvað ákvarðar verð á vörum og fyrir kenningar um uppruna hagvaxtar. Turgot er ennfremur talinn fyrstur til að koma auga á minnkandi jaðarframleiðni landbúnaðar.
Ævi
Turgot fæddist í París og var yngsti sonur Michel Turgot sem var umsvifamikill kaupmaður, og "leiðtogi" kaupmana Parísar. Turgot fékk innblástur frá ýmsum hugmyndum samtímans, hann hafði áhuga á vísindum, frjálshyggju og félagslegri þróun. Turgot lærði til prests og var nemandi í Sorbonne árið 1749. Hann þótti bera af sem námsmaður. Hann tók hins vegar ákvörðun um að starfa í opinberu lífi frekar en innan kirkjunnar.
Turgot var áberandi í samfélagi menntamanna Parísar á sjötta áratugnum, og tók árið 1752 sæti á Parísarþingi. Á meðan hann starfaði á þinginu þá skrifaði hann greinar í Encyclopedie, alfræðirit Denis Diderot. Hann hvatti til umburðarlyndis gagnvart mótmælendum í Frakklandi.
Áhugi hans á efnahagsmálum kann að hafa vaknað árið 1743 þegar hann fylgdi Jacques Claude Marie Vincent de Gournay viðskiptaráðherra ríkisins á ferð hans til að kanna aðstæður í héruðum Frakklands. Gournay, sem var fríverslunarsinni og annar fulltrúi búaðgisstefnunnar, er þekktur fyrir hugtakið "laisser faire, laisser passer," en það voru ráð hans um giftusæla efnahagsstjórn. Ríkið ætti ekki að skipta sér af mörkuðum.
Frá 1761 til 1774 var Turgot skattheimtumaður í Limoges þar sem hann sá um lagfæringu á vegum, bætti skattinnheimtu, lækkaði tolla og innleiddi ýmsar félagslegar umbætur fyrir fátæka.
Framlög til hagfræði
Þó Turgot sé talinn fylgja búauðgisstefnunni þá skildi hann sér frá þeim með því að fjalla um kenninguna um fjármagn. Það er kenning sem að klassísku hagfræðingarnir héldu áfram að fjalla um, enda kom Turgot og Quesnay með margar hugmyndir sem klassísku hagfræðingarnir þróuðu.
Criminal Minds (7. þáttaröð)
Sjöunda þáttaröðin af Criminal Minds var frumsýnd 21. september 2011 og sýndir voru 24 þættir.
Windsor (Ontario)
thumb|Windsor.
Frakkar námu land á svæðinu árið 1749 og kölluðu Petite Côte (Litla-Strönd). Síðar fékk staðurinn nafnið Windsor eftir samnefndum bæ í Berkshire, Englandi og varð þorp um 1854 og borg árið 1892. Árið 1935 sameinaðist Windsor þremur samliggjandi bæjum; Walkerwille, Sandwich og Ford City. Windsor hefur verið miðstöð bílaiðnaðarins í Kanada. Ouellette Avenue er aðalverslunargatan. Talsvert er af grænum svæðum í borginni og er Mic Mac Park stærstur almenningsgarða.
Durban
thumb|250px|Durban séð af ströndinni að morgni til.
Durban (súlú: eThekwini, af itheku „flói, lón“) er þriðja fjölmennasta borg Suður-Afríku á eftir Jóhannesarborg og Höfðaborg. Hún er stærsta borgin í héraðinu KwaZulu-Natal. Durban liggur við austurstönd Suður-Afríku og er fjölfarnasta höfn landsins. Borgin er jafnframt mikilvæg miðstöð ferðamennsku, enda liggur í heittempraða beltinu við góðar strendur.
Íbúar Durban eru 3,44 milljónir. Því er borgin ein sú stærsta við Indlandshafsströnd Afríku. Hún er þar að auki önnur stærsta iðnframleiðsluborg Suður-Afríku á eftir Jóhannesarborg.
Martialis
thumb|right|Martialis Marcus Valerius Martialis (1. mars 40 - um 102) var rómverskt skáld frá skattlandinu Hispaniu. Martialis samdi tólf bækur af eftirmælum, sem komu út í Róm á árunum 86 til 103, á valdatíma Domitíanusar, Nervu og Trajanusar. Eftirmælin eru stutt kvæði undir elegískum hætti, sem oftar en ekki fela í sér hnitmiðaða og hárbeitta ádeilu á bæði samfélag og samborgara.
Dráttarvél
thumb|Nútíma dráttarvél Dráttarvél (eða traktor) er vélknúið ökutæki, sem er aðallega notað til dráttar og til að knýja önnur tæki, til dæmis vagna, jarðvinnslutæki, sláttuvélar og fleira. Dráttarvélar eru mikið notaðar við landbúnaðarstörf og sömuleiðis til dæmis við garðrækt í borg.
Dráttarvélar á Íslandi
Fyrsta dráttarvélin var keypt til Vestfjarða vorið 1926. Það var Búnaðarfélag Nauteyrarhrepps sem keypti vélina. Búnaðarsamband Vestfjarða veitti styrk til kaupanna. Árið 1928 keypti Búnaðarfélag Eyrarhrepps dráttarvél til að nota í Skutulsfirði og svo fjölgaði dráttarvélum smán saman. Í fyrstu voru það búnaðarfélögin sem keyptu dráttarvélarnar. Búnaðarsambandið styrkti kaupin og styrkti líka ferjukaup því samgöngur voru þannig að notast varð við ferjur til að flytja dráttarvélar á milli staða.
Nýyrði
Orðið dráttarvél kom fram nokkuð snemma, á fyrstu áratugum 20. aldar,, og hafði náð vissri fótfestu en þótti of langt í samsetningum. Þá var reynt að búa til hæfara nýyrði, til dæmis dragi og dragall og voru höfð um dráttarvél en þau náðu aldrei fótfestu. Dráttarvél hafði loks yfirhöndina og er notað jöfnum höndum ásamt orðinu „traktor“, sem er latína og þýðir „sá sem dregur“.
Titus Macchius Plautus
Titus Macchius Plautus, stundum ritað Plátus, var rómverskt leikskáld. Hann er talinn hafa fæðst í Sarsinu (borg í Úmbríu) um 254 f.Kr. en hann lést áið 184 f.Kr. Gamanleikir hans eru meðal elstu varðveittu bókmenntaverka á latínu.
Panama
Panama (spænska: Panamá) er syðsta landið í Mið-Ameríku. Panama er mjótt land sem tengir saman Norður-Ameríku og Suður-Ameríku. Það á landamæri að Kosta Ríka í vestri og Kólumbíu í austri, og strönd að Karíbahafi í norðri og Kyrrahafi í suðri. Höfuðborg og stærsta borg landsins er Panamaborg þar sem um helmingur íbúa býr. Skipaskurður yfir Panamaeiðið, Panamaskurðurinn, hefur verið mikill áhrifavaldur í sögu landsins.
Landið var byggt frumbyggjum áður en Spánverjar komu þangað á 16. öld. Landið klauf sig frá spænska heimsveldinu árið 1821 og varð hluti af Stór-Kólumbíu, sem var sambandsríki Nýju-Granada, Ekvador og Venesúela. Þegar Stór-Kólumbía leystist upp árið 1831 urðu Panama og Nýja-Granada lýðveldið Kólumbía. Panama klauf sig frá Kólumbíu með stuðningi Bandaríkjanna árið 1903, sem gerði Verkfræðisveit Bandaríkjahers kleift að ljúka við Panamaskurðinn milli 1904 og 1914. Torrijos-Carter-samningarnir fólu í sér að yfirráð yfir skurðinum fluttust til Panama 31. desember 1999, en landinu í kringum skurðinn var skilað árið 1979.
Heiti
Eiginlegur uppruni nafnsins Panama er óþekktur, en nokkrar kenningar hafa verið settar fram. Ein tilgátan gengur út frá því að landið hafi verið nefnt eftir algengri trjátegund (Sterculia apetala) sem nefnist Panamatré. Önnur er að fyrstu landnemarnir hafi komið til landsins í ágúst, þegar fiðrildi eru mjög áberandi og að nafnið merki „mörg fiðrildi“ á einhverju af þeim frumbyggjamálum sem töluð voru í landinu fyrir komu Spánverja. Önnur tilgáta segir að orðið sé spænsk útgáfa af kuníska orðinu bannaba, sem þýðir „fjarlægt“.
Í Panama er til sögn um að þegar Spánverjar hafi komið fyrst til landsins hafi þeir séð fiskiþorp sem nefndist Panamá, sem á að hafa þýtt „gnótt fiskjar“. Nákvæm staðsetning þessa þorps er óþekkt, en í dagbókum skipstjórans Antonio Tello de Guzmán segir frá því að þeir hafi komið að ónefndu þorpi í könnunarferð við Kyrrahafsströnd Panama árið 1515. Þar segir hann aðeins að þorpið sé „sams konar fiskiþorp frumbyggja“. Árið 1517 ákvað spænski foringinn Gaspar de Espinosa að byggja bækistöð á þessum stað. Árið 1519 var svo ákveðið að byggja höfn við Kyrrahafið á sama stað sem varð síðan Panamaborg.
Opinber skýring á nafni landsins em menntamálaráðuneyti Panama heldur fram er „gnótt fiskjar, trjáa og fiðrilda“, og það er hin hefðbundna skýring sem gefin er upp í kennslubókum.
Landfræði
Panama er í Mið-Ameríku og á strönd bæði að Karíbahafi og Kyrrahafi, milli Kólumbíu og Kosta Ríka. Landið er að mestu milli 7. og 10. breiddargráðu norður og 77. og 83. lengdargráðu vestur (lítið svæði er vestan við 83°). Landið liggur á mjög mikilvægum stað á Panamaeiðinu. Árið 2000 fékk Panama full yfirráð yfir Panamaskurðinum, skipaskurði sem tengir saman Atlantshafið og Kyrrahafið. Heildarstærð Panama er 74.177,3 km².
Helsta einkenni á landslagi Panama eru fjöllin sem liggja eftir miðju landsins og hæðir sem marka skiptinguna milli Norður- og Suður-Ameríku. Þessi skil eru ekki hluti af fjallgörðunum miklu í Norður-Ameríku og aðeins við landamærin að Kólumbíu er að finna hálendi sem tengist Andesfjöllum í Suður-Ameríku. Hryggurinn sem myndar mörkin er mjög veðrað landris af hafsbotni, þar sem tindarnir mynduðust vegna eldvirkni.
Fjallgarðurinn í miðjunni nefnist Cordillera de Talamanca og liggur nærri landamærunum að Kosta Ríka. Austar fær hann nafnið Serranía de Tabasará og sá hluti hans sem liggur nær lægsta fleti eiðisins, þar sem Panamaskurðurinn er, er oft kallaður Sierra de Veraguas. Í heild er oft talað um fjallgarðinn milli Kosta Ríka og Panamaskurðsins sem Cordillera Central.
Hæsti tindur landsins er Barú-eldfjall sem nær 3.475 metra hæð. Illfær frumskógur myndar Darién-bilið milli Panama og Kólumbíu, þar sem kólumbískir skæruliðar og eiturlyfjasmyglarar ráða ríkjum og taka stundum gísla. Þarna er gat í Ameríkuveginum sem annars myndar samfellt vegakerfi frá Alaska til Eldlands.
Dýralíf í Panama er með því fjölbreyttasta sem gerist í Mið-Ameríku. Þar búa margar tegundir upprunnar bæði í Suður-Ameríku og Norður-Ameríku.
Stjórnarfar
Panama er stjórnskráarbundið lýðræði með framkvæmdarvald, stjórnað af forseta sem er kosinn til fimm ára í senn. Hann hefur löggjafar- og dómsyfirvald.
Stjórnsýslueiningar
Landinu er skipt í tíu sýslur og sex frumbyggjasvæði, sem kölluð eru cormacas. Yfir hverri sýslu er landstjóri og þær skiptast aftur í umdæmi og bæjarfélög (corregimientos).
Sýslur
Comarcas
Glæpatíðni
Panama er talið nokkuð öruggt miðað við önnur lönd í Mið-Ameríku þegar kemur að glæpum en tíðni glæpa þar er talin hærri en í flestum öðrum löndum í Mið-Ameríku. Tíðni ofbeldisglæpa í Panama jókst mikið í kringum 2007 en lögreglan í Panama beitti sér gegn þeim og náði árangri. Í júní 2010 hafði morðtíðni lækkað og hélt því áfram því sem lengra gekk á árið. 2011 fór einnig að fækka glæpum tengdum byssum, líkt og vopnuðum ránum. Þrátt fyrir það hækkaði tíðni einfalds þjófnaðar og voru snjallsímar vinsælt skotmark. Þrjú héruð í Panama með stærstu borgunum höfðu hæstu tíðni glæpa: Panamaborg, Colon og Chiriqui.
Podocarpus polyspermus
Podocarpus polyspermus er sígrænt tré frá Nýju-Kaledóníu.
Matthías Þórðarson (þjóðminjavörður)
Dr. Matthías Þórðarson (f. 30. okt. 1877 á Fiskilæk í Melasveit, d. 29. des 1961 í Reykjavík) var þjóðminjavörður 1908-1947.
Foreldrar Matthíasar voru Þórður Sigurðsson hreppstjóri á Fiskilæk og kona hans Sigríður Runólfsdóttir. Matthías varð stúdent frá Lærða skólanum í Reykjavík 1898 og stundaði síðan nám við Kaupmannahafnarháskóla til 1906. Hann kom þá heim og varð aðstoðarmaður við Forngripasafnið en var settur fornminjavörður 1. janúar 1908 og skipaður sama ár. Því embætti gegndi hann í rétt tæp 40 ár, eða til 1. desember 1947. Hann var í stjórn Hins íslenska bókmenntafélags frá 1912 til dauðadags og forseti þess síðustu 15 árin.
Fyrri kona Matthíasar var Alvilde Marie Jensen frá Kaupmannahöfn en síðar giftist hann Guðríði Guðmundsdóttur frá Lambhúsum á Akranesi.
Matthías átti hugmyndina að íslenska fánanum, rauður, hvítbryddaður kross í bláum feldi. Hann kynnti hugmynd sína á fundi í Stúdentafélagi Reykjavíkur 27. september 1906.
Sjálfsákvörðunarréttur þjóða
Sjálfsákvörðunarréttur þjóða er þegar ákveðin þjóð hefur þann rétt að ráða sínum málum sjálf. Eins og þegar sum lönd fengu sjálfsákvörðunarétt eftir seinni heimsstyrjöld og gátu þá sameinast öðru landi eða orðið sjálfstætt.
Radíus (útvarpsþáttur)
Radíus var útvarpsþáttur þeirra Radíussbræðra Davíðs Þórs Jónssonar og Steins Ármanns Magnússonar á Aðalstöðinni árið 1992 og í Ríkissjónvarpinu frá 1994 (sem hluti af dægurmálaþættinum Dagsljósi) til 1995 (sem sérstakur dagskrárliður).
Þeir voru m.a. þekktir fyrir stutta sketsa sem voru kallaðir Radíusflugur og að spila einungis tónlist með Elvis Presley.
Sjálfskviknun
Sjálfskviknun (sjaldnar skrifað sjálfkviknun) er úrelt kenning sem fjallar um upphaf lífsins í lífvana efni og segir að þetta sé daglegt brauð.
Sjálfskviknun og orðaruglingur
Sjálfskviknun má ekki rugla saman við sjálfsíkviknun, eins og t.d. getur gerst þegar eldur kemur upp í fernisblautu sagi vegna efnahvarfa. Og sjálfskviknun má ekki heldur rugla saman við sjálfkveikju í sambandi við bíla. Né heldur má rugla sjálfskviknun við sjálfsíkveikju sem stundum er haft um hið sama og sjálfsíkviknun, en einnig um það þegar sjálfsprottinn eldur tekur sig upp í líkama manns (enska: Spontaneous human combustion) sem á íslensku er þó oftast nefnt sjálfvakinn bruni.
Týsgata
Týsgata er stutt gata í miðbæ Reykjavíkur sem teygir sig frá Þórsgötu í norðri til Skólavörðustígs í suðri.
Elektra Records
Elektra Records (áður Elektra Entertainment Group Inc.) er bandarískt hljómplötufyrirtæki í eigu Warner Music Group sem var stofnað árið 1950 af Jac Holzman og Paul Rickolt. Það gegndi mikilvægu hlutverki í þróun alþýðutónlistar og rokktónlistar á árunum 1950 til 1980. Árið 2004 var það sameinað Atlantic Records Group. Eftir fimm ár af óvirkni var starfsemi fyrirtækisins hafin aftur sem merki Atlantic, árið 2009. Í október 2018 var Elektra tekið úr tengslum við Atlantic Records og endurskipulagt undir Elektra Music Group.
Kitchener
thumb|Loftmynd af Kitchener. thumb|Queen Street South, Kitchener.
Kitchener er borg í suður-Ontaríó í Kanada. Hún er um 100km vestur af Toronto og hafði um 240.000 íbúa árið 2015. Stórborgarsvæðið, sem hefur að geyma samliggjandi borgirnar Waterloo og Cambridge, hefur yfir hálfa milljón íbúa.
Bærinn/borgin hét Berlín frá 1854 til 1916 en margir þýskir innflytjendur höfðu flutt til borgarinnar. Eftir fyrri heimstyrjöldina var allmikil andúð á Þjóðverjum og nafn borgarinnar breytt í atkvæðagreiðslu í Kitchener eftir breskum marskálk.
Hrókönd
Hrókönd (fræðiheiti Oxyura jamaicensis) er fugl af andaætt.
Meistari (iðnaðarmaður)
thumb|right|Málarameistari á verkstæði sínu: Sviðsetning á byggðasafninu [[Zuiderzeemuseum í Hollandi.]] Meistari eða iðnmeistari er iðnaðarmaður sem hlotið hefur meistararéttindi, ýmist með því að þreyta meistarapróf sem stundum felur í sér gerð meistarastykkis, eða með öðrum hætti (til dæmis með því að sýna fram á áralangt starf að greininni). Meistarabréf er vottorð um að viðkomandi sé meistari í sinni iðn. Reglur um meistararéttindi eru ólíkar milli iðngreina og á síðustu áratugum hefur orðið sífellt algengara að gera kröfu um sérstakt meistaranám þeirra sem hyggjast þreyta meistarapróf.
Súlú
Súlú (isiZulu) er suðurbantúmál í ngúní-ætt talað í Suður-Afríku af Súlúum. Um það bil 10 milljónir manns hafa súlú af móðurmáli, en flestir þeirra búa í héraðinu KwaZulu-Natal. Súlú er útbreiddasta heimamálið í Suður-Afríku (24% íbúa) en 50% íbúa hafa einhverja færni í málinu. Árið 1994 var það gert að opinberu máli í Suður-Afríku ásamt 10 öðrum málum.
Súlú er annað mest talaða bantúmálið á eftir svahílí. Eins og önnur bantúmál er súlú ritað með latneska stafrófinu.
Hungursneyðin í Bengal 1943
thumb|right|Lík fórnarlamba hungursneyðarinnar. Bengalhungursneyðin 1943 er hungursneyð í Bengal sem er núverandi Bangladesh og Vestur-Bengal. Talið er að um þrjár milljónir manna hafi látist af hungri, vannæringu og sjúkdómum.
Mögulegar orsakir
Herlið Breta hafði tapað fyrir japanska hernum orrustu um Singapore árið 1942 og réðust Japanir inn í Búrma þetta sama ár. Búrma var stærsti útflytjandi hrísgrjóna. Árið 1940 kom 15% af hrísgrjónum Indlands frá Búrma og það hlutfall var hærra í Bengal en annars staðar. Þó verið gæti að meira en 20% af neyslu hrísgrjóna í Bengal kæmi frá Búrma þá er það ekki nóg sem eini orsakavaldur hungursneyðarinnar.
Bresk stjórnvöld óttuðust að Japanir réðust inn í Indland gegnum Bengal og hófu að safna matarbirgðum fyrir breska hermenn og hefta aðgengi að vistum sem gæti fallið í hendur Japana. Í héraðinu Chittagong sem var næst landamærum Búrma gerði herinn upptæk ýmis tæki svo sem báta, vagna og bíla. Íbúarnir höfðu notað bátana til fiskveiða. Mikið af hrísgrjónum var flutt til Miðausturlanda til matar fyrir breska og indverska hermenn.
Þann 16. október 1943 skall skýstrókur á austurströnd Bengal og Orissa. Stórt hrísræktarsvæði sem náðu allt að fjörutíu mílur inn í land fór á kaf og haustuppskeran á þessu svæði brást. Það þýddi að sveitafólk þurfti að éta allar sínar matarbirgðir og ganga á útsæðið.
Nóbelsverðlaunahafi í hagfræði Amartya Sen heldur því fram að það hafi ekki verið allsherjarskortur á hrísgrjónum í Bengal árið 1943; það hafi verið heldur meira þar af hrísgrjónum en til var árið 1941 en þá hafi samt ekki komið til hungursneyðar. Það hafi einmitt verið það sem olli því að yfirvöld brugðust ekki við í tíma, það hafi ekki verið alvarlegur uppskeruskortur og hungursneyðin komið þeim á óvart. Sen telur að orsakir hungursneyðarinnar liggi í orðróm sem barst um skort og á grundvelli hans fóru margir að hamstra matvælum og það olli verðhækkunum. Landeigendur og hrísgrjónaspákaupmenn högnuðust en kaupmáttur hjá hópum eins og landlausum verkamönnum, sjómönnum og rökurum lækkaði um tvo þriðju frá árinu 1949. Aðstæður voru þá þannig að þó að Bengal hefði nógan hrísgrjónaforða fyrir alla íbúa þá urðu skyndilega milljónir manns of fátækir til að kaupa mat.
Viðbrögð stjórnvalda
Stjórn Bengal brást seint og illa við hungursneyðinni og neitaði að stöðva fæðuútflutning frá Bengal.
Winston Churchill var forsætisráðherra á þessum tíma og það er á huldu hvernig hann tók á þessu máli og hve vel upplýstur hann var um aðstæður. Þannig mun hann hafa svarað símskeyti þar sem beðið var um matvæli fyrir Indland og spurt úr því að svona mikill matvælaskortur væri,hvers vegna Gandi væri ekki dáinn ( "why Gandhi hadn’t died yet." ) Í byrjun hungursneyðarinnar hafði hann meiri áhyggjur af grískum borgurum á svæðinu en af innfæddum Bengalbúum.
Að lokum skrifaði Churchill Roosevelt og bað um aðstoð Bandaríkjamanna þar sem hann gæti ekki varið lengur að biðja um hjálp en Bandaríkjamenn synjuðu þeirri hjálparbeiðni.
Bengal stjórnin bannaði ekki útflutning á hrísgrjónum og gerði litlar tilraunir til að afla birgða annars staðar í Indlandi eða að kaupa birgðir af spákaupmönnum til að dreifa meðal hinna hungruðu. Sen heldur fram að stjórnvöld hafi ekki skilið að hungursneyðin stafaði ekki af fæðuskorti og að fæðudreifing er ekki eingöngu fólgin í að halda járnbrautarsamgöngukerfi gangandi heldur verði veita ókeypis neyðaraðstoð á stórvirkan hátt. Stjórnvöld voru góð í að meta hversu mikið af matvælum var á svæðinu en stóðu sig afleitlega í að átta sig á af hverju hungursneyðin stafaði. Hungursneyðinni lauk þegar stjórnin í London flutti 1,000,000 tonn af hrísgrjónum til Bengal og lækkaði þannig matarverð.
Hungursneyðir og lýðræði
Amartya Sen notar Bengal hungursneyðina og aðrar hungursneyðir til að skýra kenningar sína um að hungursneyðir verði ekki í ríkjum þar sem er virkt lýðræði.
Úlfarnir
Úlfarnir eru reykvískt knattspyrnufélag sem var stofnað árið 2001. Félagið starfar náið með Knattspyrnufélaginu Fram, hefur leikið heimaleiki sína á leikvöllum Fram í Safamýri og Úlfarsárdal og hefur á að skipa fjölda ungra leikmanna frá Fram.
Saga
Úlfarnir tóku þátt í Íslandsmótinu í knattspyrnu árin 2001 og 2002 en náðu litlum árangri. Félagið lognaðist útaf í kjölfarið en var endurvakið árið 2017 og hóf þá keppni á ný, að þessu sinni í tengslum við Knattspyrnufélagið Fram. Liðið keppti í E-deild árin 20017 og 2018 en hafnaði í bæði skiptin við botninn.
Fyrir leiktíðina 2019 tók Aðalsteinn Aðalsteinsson, fyrrum leikmaður Víkings og Völsungs, við þjálfarastarfinu hjá Úlfunum. Jafnframt var samstarfið við Fram styrkt til muna. Úlfarnir, sem aldrei höfðu unnið leik í bikarkeppni KSÍ lögðu Vatnaliljur að velli í fyrstu umferð keppninnar vorið 2019. Í næstu umferð kom liðið gríðarlega á óvart með stórsigri á Víking Ólafsvík, 2:6 og tryggði sér þar með sæti í 32-liða úrslitum í fyrsta sinn.
Massachusetts Institute of Technology
thumb|right|250px|Massachusetts Institute of Technology Tækniháskólinn í Massachusetts eða Massachusetts Institute of Technology, þekktur sem MIT, er einkarekinn háskóli í Cambridge í Massachusetts í Bandaríkjunum. MIT leggur mikla áherslu á raunvísinda- og verkfræðigreinar.
William Barton Rogers stofnaði skólann árið 1861. Skólinn byggði á fyrirmyndum frá Þýskalandi og Frakklandi. Eftir seinni heimsstyrjöldina hóf MIT einnig kennslu í félagsvísindum, þ.á m. hagfræði, málvísindum og stjórnmálafræði.
Risamauræta
250px|thumb|vinstri|Risamauræta
Risamauræta (fræðiheiti: Myrmecophaga tridactyla) er skordýraæta sem finnst í Mið- og Suður-Ameríku.
1898
Árið 1898 (MDCCCXCVIII í rómverskum tölum)
Á Íslandi
Fædd
Erlendis
Fædd
Dáin
Oshawa
thumb|Í miðbæ Oshawa. Oshawa er borg í Ontaríó-fylki í Kanada á Ontaríóvatni og er 60 km austur af Toronto. Borgin byggðist upp vegna bílaiðnaðar en er nú miðstöð menntunar og heilsuvísinda. Nafnið Oshawa kemur úr málum frumbyggja svæðisins.
World Beer Cup
World Beer Cup er alþjóðleg bjórkeppni þar sem veitt eru ein gull-, silfur- og bronsverðlaun fyrir bjór í yfir 80 flokkum. Keppnin var fyrst haldin árið 1996. Verðlaunin voru stofnuð af Association of Brewers, bandarískum samtökum lítilla og meðalstórra bjórframleiðenda.
Fjórir íslenskir bjórar frá Ölgerðinni Egill Skallagrímsson hafa unnið til verðlauna í þessari keppni: Egils Lite (gullverðlaun 2006 í flokknum „American-Style Low-Carbohydrate Light Lager“), Egils Gull (silfurverðlaun 2008 í flokknum „International-Style Lager“), Egils Polar (bronsverðlaun 2010 í flokknum „International-Style Lager“) og Bríó (gullverðlaun 2012 í flokknum „German-Style Pilsener“).
Hauts-de-France
thumb|Hauts-de-France. thumb|Amiens.
Diane Neal
Diane Neal (fædd 17. nóvember 1975) er bandarísk leikkona sem er þekktust fyrir hlutverk sitt sem Aðstoðarsaksóknarinn Casey Novak í Law & Order: Special Victims Unit.
Hauts-de-France
Fimm sýslur eru innan héraðsins: Aisne, Nord, Oise, Pas-de-Calais og Somme.
Helstu borgir eru:
Diane Neal
Ferill
Fyrsta hlutverk Neal var í sjónvarpsþættinum Fling síðan þá hefur komið fram sem gestaleikari í þáttum á borð við: The American Embassy, 30 Rock, White Collar og NCIS. Árið 2001 þá var Neal boðið hlutverk aðstoðarsaksóknarans Casey Novak í Law & Order: Special Victims Unit sem hún lék til ársins 2011. Neal hefur einnig komið fram í kvikmyndum á borð við: Second Born, After og Santorini Blue.
Verðlaun og tilnefningar
Prism Awards
Ævintýri Alexar
Ævintýri Alexar (franska: Alix) er heiti á vinsælum fransk-belgískum teiknimyndasögum eftir teiknarann Jacques Martin sem komu fyrst fram á sjónarsviðið árið 1948. Sögurnar fjalla um ungan, gallverskan pilt, Alex, á dögum Júlíusar Sesars í Rómarveldi á 1. öld fyrir Krist. Ungur að árum er Alex hnepptur í þrældóm í fjarlægum hluta Rómaveldis, en tekst að ávinna sér frelsi og er síðan ættleiddur af rómverskum aðalsmanni. Ýmsar sögufrægar persónur frá tíma Rómaveldis koma við sögu í bókaflokknum, svo sem Pompeius, Kleópatra drottning Egyptalands og Júlíus Sesar. Bækurnar um Alex hafa víða hlotið lof fyrir vandvirkni og nákvæmni í endursköpun á hinum rómverska heimi og fyrir uppeldis- og fræðslugildi sitt. Höfundurinn Jaques Martin var mikill áhugamaður um sögu fornaldar og lagði mikið á sig til að tryggja raunsannar lýsingar á lífinu í Rómarveldi á 1. öld fyrir Krist. Hann leyfði sér þó nokkurt svigrúm í tíma: þannig gerast sumar sögurnar nokkrum öldum síðar. Bækurnar um Alex hafa verið þýddar á fjölmörg önnur tungumál, þar með talið á þýsku, spönsku, grísku, dönsku og sænsku. Sex bækur í bókaflokknum komu út á íslensku á vegum Fjölva-útgáfu á áttunda og níunda áratugnum.
Fyrsta ævintýri Alexar birtist upprunalega í fransk-belgíska teiknimyndablaðinu Tintin þann 16. september 1948. Höfundurinn Jacques Martin samdi sjálfur og teiknaði allar sögurnar í um 50 ár eða allt þar til hann þurfti að leggja teikniblýantinn á hilluna vegna aldurs árið 1998. Hann hélt þó áfram að semja sögurnar allt til ársins 2006 þegar aðrir tóku við keflinu. Hafa nú komið út samtals 36 bækur í bókaflokknum.
Titlar
Eftirfarandi er listi yfir Alex-bækurnar sem Jacques Martin samdi og teiknaði. Sýnir listinn nöfn og útgáfuár bókanna á frönsku og íslenskt heiti og útgáfuár þar sem við á.
Melissa McCarthy
Melissa McCarthy (fædd 26. ágúst 1969 í Plainfield í Illinois) er bandarísk leikkona, þekktust fyrir leik sinn í þáttaröðinni um Mæðgurnar (Gilmore Girls) þar sem hún leikur gistiheimiliseigandann og kokkinn Sookie St. James. Auk þess hefur hún leikið aukahlutverk í kvikmyndum á borð við Charlie's Angels og The Kid.